Foto’s: Grappe oor petrolpenarie laat SA’ners skaterHoewel die stygende petrol- en dieselpryse wêreldwyd geen grap is nie, het Suid-Afrikaners oudergewoonte nie hul sin vir humor oor die petrolpenarie verloor nie. Honderde grappe en meme word daagliks rondgestuur oor die duur prys van petrol en diesel, wat volgens data van die Sentrale Energiefonds (CEF) in April vanjaar tot R24 per liter vir petrol en R23,60 per liter vir diesel kan styg. In een van die meme staan ŉ man en kyk na ŉ petrolpomp en die joggie vra of hy leaded of unleaded wil ingooi. “Nee dankie, ek kyk net,” antwoord die man dan. In nog ŉ skreeusnaakse meem ry die akteurs van die fliek The Fast and the Furious op fietse met die naam van Vin Diesel wat na Min Diesel toe verander is. Hier is ŉ paar van die grappe wat rondgestuur word: